ג'ארד דאדלי

[250px|ממוזער|ג'ארד דאדלי במדי [וושינגטון ויזארדס עולה לסל מול קליי תומפסון מגולדן סטייט ווריורס]]
**ג'ארד אנתוני דאדלי** (באנגלית: **Jared Anthony Dudley**; נולד ב-10 ביולי 1985) הוא כדורסלן עבר אמריקאי ששיחק, בעמדות הסמול פורוורד והפאוור פורוורד.

## קריירת מכללות
דאדלי נולד בסן דייגו, קליפורניה, ואת קריירת המכללות שלו העביר בבוסטון קולג'. במשך ארבע עונותיו בקבוצה שימש כשחקן פותח, והעמיד במהלכן ממוצעים של 15.9 נקודות, 7.2 ריבאונדים ו-3.0 אסיסטים למשחק. בעונתו האחרונה, 2006/2007, קלע 19.0 נקודות למשחק, זכה בתואר "שחקן העונה של מחוז החוף האטלנטי" (ACC Player of the Year) ונכלל בחמישיית העונה השנייה של ליגת המכללות.

## קריירה מקצועית
### שארלוט בובקאטס
דאדלי נבחר על ידי שארלוט בובקאטס בבחירה ה-22 בדראפט ה-NBA לשנת 2007. בעונת הרוקי שלו מיצב עצמו דאדלי כשחקן רוטציה בקבוצה, כאשר שותף ב-73 משחקים (מתוכם 14 כשחקן חמישייה) וקלע 5.8 נקודות בממוצע למשחק.

### פיניקס סאנס
במהלך עונת  נשלח בטרייד לפיניקס סאנס, יחד עם ג'ייסון ריצ'רדסון, בתמורה לראג'ה בל, בוריס דיאו ושון סינגלטרי. בעונתו השנייה עם הסאנס, , לקח חלק בהעפלתה של פיניקס לשלב גמר המערב בו הפסידו ללוס אנג'לס לייקרס, האלופה שבדרך, בתוצאה 2–4. דאדלי שותף בכל 82 משחקי העונה הסדירה ו-16 משחקי הפלייאוף של קבוצתו באותה עונה, וסיים כקלע השלשות הרביעי בטיבו ב-NBA, עם 45.8%.

בעונת , לאחר עזיבתו של וינס קרטר, שימש לראשונה כשחקן חמישייה קבוע וקבע שיאי קריירה בממוצעי דקות (31.1), נקודות (12.7) וריבאונדים (4.6) למשחק. ב-26 בדצמבר 2012 קלע שיא קריירה של 36 נקודות בהפסד קבוצתו לניו יורק ניקס בתוצאה 99-97.

### לוס אנג'לס קליפרס
ב-10 ביולי 2013, לאחר 4 וחצי עונות בפיניקס, הועבר ללוס אנג'לס קליפרס כחלק מטרייד משולש עם מילווקי באקס ששלח את אריק בלדסו וקארון באטלר (מלוס אנג'לס) לפיניקס ואת ג'יי. ג'יי. רדיק (ממילווקי) לקליפרס. בעונתו היחידה בקליפרס פתח דאדלי ב-43 מתוך 74 המשחקים בהם שותף וקלע 6.9 נקודות למשחק בלבד, הממוצע הנמוך ביותר שלו מאז עונת 2008/2009.

### מילווקי באקס
לקראת עונת , ב-26 באוגוסט 2014, נשלח בטרייד למילווקי באקס בתמורה לקרלוס דלפינו ומירוסלב ראדוליצה. ב-26 בדצמבר 2014 רשם דאדלי שורה סטטיסטית נדירה כאשר קלע את כל 10 זריקותיו מהשדה, כולל 4 שלשות, בניצחון קבוצתו על אטלנטה הוקס. את המשחק סיים דאדלי עם 24 נקודות בסך הכול, לאחר שעלה כמחליף מהספסל.

### וושינגטון ויזארדס
ב-9 ביולי 2015 עבר לוושינגטון ויזארדס בתמורה לבחירת דראפט עתידית.

### חזרה לפיניקס סאנס
בעונת  חזר דאדלי לפיניקס, בה שיחק בין השנים 2008–2013, כשחתם על חוזה ל-3 עונות עבור 30 מיליון דולר.

### ברוקלין נטס
ב-20 ביולי 2018 נשלח בטרייד לברוקלין נטס, בתמורה לדרל ארתור.

### לוס אנג'לס לייקרס
ב-7 ביולי 2019 חתם דאדלי על חוזה לעונה אחת בלוס אנג'לס לייקרס. בעונת  זכה עם הלייקרס באליפות ה-NBA, לאחר שגברו על מיאמי היט בסדרת הגמר; דאדלי עצמו שותף ב-9 בלבד מתוך 21 משחקי קבוצתו בפלייאוף, ולא קלע אף נקודה. בדצמבר 2020 חתם בלייקרס על הארכת חוזה.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני בוסטון קולג'
קטגוריה:בחירות דראפט של שארלוט בובקאטס
קטגוריה:כדורסלני שארלוט בובקאטס
קטגוריה:כדורסלני פיניקס סאנס
קטגוריה:כדורסלני לוס אנג'לס קליפרס
קטגוריה:כדורסלני מילווקי באקס
קטגוריה:כדורסלני וושינגטון ויזארדס
קטגוריה:כדורסלני ברוקלין נטס
קטגוריה:כדורסלני לוס אנג'לס לייקרס
קטגוריה:קליפורניה: כדורסלנים
קטגוריה:אמריקאים שנולדו ב-1985